Den Vest-Sjællandske Avis, 1821-05-26
Oversigt over Dagens udenlandske Nyeheder. Der skrives fra Madrid under 5te Mai, Kanonikus Vinuesa er ikke bleven dømt fra Livet; men er først i Forgaars bleven dømt af Dommerne i den første Jnstants til at straffes med at bringes til Afrika og der at tiene i 10 Aar paa Galeierne. Da denne Efterretning kom i Omløb den 4de tidlig om Morgenen opstod der en meget stærk Uroelighed imellem Folket, af Utilfredshed over, at han ikke var bleven dømt til Døden, og henimod Klokken 3 udbrød omtrent hundrede Mennesker, som havde samlet sig foran Fængslet, i de heftigste og meest truende Bevægelser. Nationalgarden, som stod der paa Post, bestræbte sig for at holde Folket tilbage; men blev overvældet, hvorpaa den lukkede sig inde i Bygningen og begyndte at skyde ud af Vinduerne. Jmedens dette gik for sig bemægtigede Folket sig et Magasin, som laae i Nærheden; og tog alle Slags Redskaber ud af det, hvormed det sprængte Dørene op paa Fængslet, og uagtet Militsens Modstand, trængte lige ind til Vinuesa og myrdede ham. Efter denne afskyelige Handling skildtes Gierningsmændene ad, og ved Nattens Komme var Staden fuldkommen roelig. Flere af de vagthavende Nationalgardister skulle være arresterede for at undersøge om de ikke have været skiødesløse i at forsvare deres Post. Dette er en Prøve paa den Jacobinisme og vilde Revolutionsaand, som nu tager Overhaand i Spanien. Tilstanden i dette Land er virkelig rædselfuld; i Stæderne hersker det vildeste Pøbel=Anarchie. Almuen raaber fræk paa ethvert Menneskes Hoved eller Forviisning, som mishager den og forlanger at Øvrigheden skal uden Lov og Dom følge dens Mening, saaledes nyelig i Barcelona, Mallaga og Valencia. – Paa Landet fanatiseres derimod Almuen af Munke og Præster og maaskee tilskyndes den hemmeligen af Godseierne selv til at hæve Oprørsfanen imod Constitutionen, og iblandt Militairen, som skulde holde saavel Jacobinerne, som de Anticonstitutionelle i Tomme hersker den tøileløseste Jnsubordination. Officererne vedblive at opholde sig i Madrid, uagtet de faae gientagne Ordrer til at begive sig til deres Regimenter; de subalterne Officerer denoncere Stabs-Officererne, som anticonstitutionelle, maaskee for at lette Avancementet for dem selv; desuagtet har man saaliden Tillid til Militairen, at Øvrigheden i Madrid ikke turde foranstalte den sædvanlige Procession paa Langfredag af Frygt for, at Præsterne skulde virke paa Tropperne. – Jmidlertid har man dog nu ingen andre Tilflugtsmidler for at dæmpe det indvortes Oprør, uden ved at lade Oprørerne dømme af militaire Commissioner. Fra dette Decrets Antagelse skriver en Mand, som nu opholder sig i Madrid, kan man sige, at hele Spanien er erklæret i Oprørs- og Beleirings-Tilstand. Det er rædsomt at tænke paa, siger han, at Personer, som beskyldes for at have indladt sig i Complotter imod Staten, eller at have foranlediget en Ulydighed imod det nærværende System skulle for Fremtiden stilles foren Krigsret, der er sammensat af Officerer for Linietropperne eller for Nationalmilitsen; at han kan blive dømt af dem og at Dommen kan blive exeqveret naar General-Capitainen har bekræftet den. Man maae kiende disse Mennesker, for at føle det Skrækkelige i at have dem til Dommere over Liv og Død; thi Officererne ere valgte af Kompagnierne med Stemmefleerhed og beholde deres Post i 2 Aar. og hvor disciplinløse disse Soldater ere, kan man slutte sig til deraf, at jeg har seet, siger Brevskriveren videre, Soldaterne i Hovedstaden at tiltale, deres Officerer, som commanderede foran Fronton, med de groveste Skieldsord, for ikke at tale om de andre Uordener, som de begaae. – Sandt er det at en virkelig Borgerkrig er udbrudt i Spanien og at det er meget tvivlsomt om Constitutionen kan holde sig og om ikke en nye Revolution er for Døren. - J Aragonien ere mange Arrestationer forefaldne og mange Vaaben lagde under Beslag.